**ZMLUVA o poskytnutí služby č...................**(*doplní uchádzač)*

*uzavretá podľa Zákona č. 513/1991 Zb. v znení neskorších predpisov (ďalej len „Obchodný zákonník“)*

**Čl. I. - Zmluvné strany**

* 1. **Objednávateľ:**

Názov: **Zbazy, s.r.o.**

Sídlo: Horná Mičiná 211, 974 01

Zastúpený: Ing. Dušan Kečkeš, konateľ

IČO: 46 292 411

DIČ: 2023314909

Bankové spojenie: Všeobecná úverová banka, pobočka B. Bystrica

Číslo účtu IBAN: SK0202000000003948364056

(ďalej len „**Objednávateľ**“)

**a**

* 1. **Poskytovateľ:**

Adresa: *(doplní uchádzač)*

Zapísaný:

Zastúpený:

IČO:

DIČ:

IČ DPH:

Bankové spojenie:

Číslo účtu:

(ďalej len „**Poskytovateľ**“)

**Čl. II. Predmet zmluvy**

* 1. Predmetom tejto Zmluvy je záväzok Poskytovateľa dodať Objednávateľovi služby pod súhrnným označením:

***„Prenájom vybavenia pre vzdelávanie v sonografii“***

(ďalej len „Služby“)

* 1. Predmetom zmluvy je prenájom vybavenia pre vzdelávanie v sonografii. Bližšia špecifikácia predmetu zmluvy je v Prílohe č.1tejto Zmluvy, ktorá tvorí jej neoddeliteľnú súčasť. Predmet zmluvy bude Objednávateľovi k dispozícii nepretržite od dodania predmetu zmluvy až do ukončenia doby prenájmu podľa ods. 3.1.
  2. Poskytovateľ prehlasuje, že dodané služby a zariadenia, ktoré sú ich súčasťou, spĺňajú technické, bezpečnostné a ďalšie relevantné normy platné v EU.

**Čl. III Dodacie podmienky**

* 1. Poskytovateľ sa zaväzuje zabezpečiť dostupnosť Služieb v mieste dodania, a to v období po nadobudnutí účinnosti zmluvy až do 31.8.2020 a v rozsahu špecifikovanom v Prílohe č. 1.Poskytovateľ zabezpečí pre Objednávateľa dostupnosť Služieb v uvedenom rozsahu v dohodnutom termíne, najneskôr do 4 týždňov od nadobudnutia účinnosti tejto zmluvy.
  2. Miestom dodania Služieb je sídlo spoločnosti Objednávateľa podľa ods. 1.1. tejto Zmluvy.
  3. U softvérových produktov bude dodávka realizovaná on-line sprístupnením alebo inštaláciou na jedno určené hardvérové zariadenie, ktoré je vo vlastníctve Objednávateľa. Všetky prístupové resp. inštalačné údaje, ktoré Poskytovateľ poskytne Objednávateľovi, sa považujú za dôverné informácie, ktoré je Objednávateľ povinný chrániť pred neoprávneným zverejnením alebo iným zneužitím. Touto zmluvou Poskytovateľ udeľuje Objednávateľovi oprávnenie na využívanie predmetných softvérových produktov na dobu určitú (podľa ods. 3.1.).
  4. Objednávateľ sa zaväzuje Poskytovateľovi poskytnúť súčinnosť požadovanú Poskytovateľom na riadne a včasné dodanie Služieb. Rozsah súčinnosti bude upresnený a obojstranne odsúhlasený.
  5. Objednávateľ je povinný pri preberaní Služieb ich úplnosť bezodkladne a riadne preveriť a prevzatie potvrdiť na dodacom liste vystavenom Poskytovateľom. Jedná sa najmä o kompletnosť poskytovaného vybavenia, jeho kompatibilitu a funkčnosť v zmysle Prílohy č. 1., rovnako možnosť jeho plnohodnotného využívania bez akýchkoľvek obmedzení (v rámci špecifikácií v Prílohe č. 1).

**Čl. IV Cena a platobné podmienky**

* 1. Za riadne dodané Služby v zmysle ods. 3.4 sa Objednávateľ zaväzuje zaplatiť zmluvnú cenu Služby vo výške:

Celková cena bez DPH: ........................ € *(doplní uchádzač)*

DPH: ........................ €*(doplní uchádzač)*

Celková cena s DPH: ........................ €*(doplní uchádzač)*

V súlade s prílohou č. 2 (Návrh plnenia a Cenová ponuka Poskytovateľa), ktorá je neoddeliteľnou súčasťou tejto zmluvy.

* 1. Cena uvedená v ods. 4.1 zahŕňa cenu Služby a dodávky do miesta dodania podľa ods. 3.2.vrátane dopravy, inštalácie resp. uvedenia do prevádzky, zaškolenie obsluhy vrátane dodania návodu na obsluhu (pokiaľ relevantné) a je stanovená ako cena pevná.
  2. Poskytovateľovi vznikne právo fakturovať kúpnu cenu dňom realizácie dodávky Služieb podľa ods. 3.5. tejto Zmluvy.
  3. Kúpnu cenu zaplatí Objednávateľ Poskytovateľovi formou bezhotovostnej platby príkazom na úhradu na základe doručenej faktúry vystavenej Poskytovateľom v lehote splatnosti uvedenej na faktúre (lehota splatnosti musí byť min. 30 dní od doručenia faktúry).
  4. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je Objednávateľ oprávnený vrátiť ju v lehote 7 dní od jej doručenia Poskytovateľovi s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry Objednávateľovi.
  5. Za deň úhrady budú zmluvné strany považovať dátum pripísania ceny Služby na účet Poskytovateľa špecifikovaný v bode 1.2 tejto Zmluvy.
  6. Pri nedodržaní lehoty splatnosti Objednávateľom, môže Poskytovateľ účtovať úrok z omeškania vo výške 0,02% z dlžnej sumy za každý deň omeškania.
  7. V prípade oneskoreného dodania, neúplného dodania alebo neúplnej dostupnosti Služieb Poskytovateľom v období stanovenom v ods. 3.1, má Objednávateľ právo uplatniť si u Poskytovateľa zmluvnú pokutu zodpovedajúcu rozsahu nedostupnej Služby resp. jej časti, a to až do výšky 100 % ceny Služby.

**Čl. V Zodpovednosť za poskytované Služby a podmienky ich využívania**

* 1. Poskytovateľ počas trvania tohto zmluvného vzťahu nesie zodpovednosť za kompletnosť poskytovaných Služieb, zahrnutého vybavenia, jeho kompatibilitu a funkčnosť z zmysle Prílohy č. 1., rovnako možnosť jeho plnohodnotného využívania bez akýchkoľvek obmedzení (v rámci špecifikácií v Prílohe č. 1). Poskytovateľ rovnako nesie zodpovednosť za pravidelný servis poskytovaného vybavenia v rozsahu zabezpečujúcom jeho plnú funkčnosť.
  2. Ak Objednávateľ zistí nedostatky brániace plnohodnotnému využívaniu Služieb resp. neúplnosť poskytovaných Služieb, nahlási to bezodkladne Poskytovateľovi na nasledovný kontakt: ..............................................*(doplní uchádzač)*. Poskytovateľ je povinný do 2 prac. dní potvrdiť prijatie oznámenia o nedostatkoch a zabezpečiť odstránenie nedostatkov v dohodnutej lehote, najneskôr do 14 dní.
  3. Objednávateľ je povinný umožniť Poskytovateľovi prístup na miesto dodania Služieb a kde sa Služby využívajú, aby tak mohol Poskytovateľ zabezpečiť úplnosť a možnosť plnohodnotného využitia Služieb, resp. zabezpečiť odstránenie zistených nedostatkov v poskytovaní Služieb.
  4. V prípade neodstrániteľných nedostatkov poskytovaných Služieb môže Objednávateľ požadovať primeranú zľavu z ceny Služby, dodanie náhradných/adekvátnych Služieb alebo od tejto Zmluvy odstúpiť.
  5. V prípade, ak Poskytovateľ neodstráni nedostatky Služieb v dohodnutej lehote alebo v lehote uvedenej v bode 5.2 v prípade absencie dohody, má Objednávateľ právo požadovať primeranú zľavu z  ceny Služby alebo môže odstúpiť od tejto Zmluvy.
  6. Poskytovateľ zabezpečí prenajímané vybavenie proti neúmyselnému poškodeniu Objednávateľom v potrebnom rozsahu (napr. zaškolením, prítomnosťou osoby určenej Poskytovateľom a pod.). Rovnako Poskytovateľ zabezpečí poistenie prenajímaného zariadenia v relevantnom rozsahu. Objednávateľ preto nenesie hmotnú zodpovednosť za prenajímané vybavenie.
  7. Objednávateľ sa zaväzuje prijať všetky opatrenia aby po ukončení doby prenájmu Poskytovateľovi vrátil prenajímané vybavenie v rovnakom stave ako bolo dodané Objednávateľovi.
  8. Objednávateľ má právo plnohodnotne využívať predmet zmluvy – prenajímané položky v rozsahu potrebnom pre prípravu a realizáciu vzdelávacích podujatí organizovaných v rámci projektu „Celoživotné vzdelávanie v echokardiografii s využitím simulácií“ počas obdobia špecifikovaného v ods. 3.1.
  9. Objednávateľ sa pri využívaní predmetu zmluvy zaväzuje rešpektovať a dodržiavať pokyny a inštruktáž Poskytovateľa, bezpečnostné pokyny a normy, autorské práva a prípadné ďalšie relevantné predpisy. Pokiaľ Objednávateľ nedodrží relevantné normy a predpisy alebo preukázateľne nebude rešpektovať pokyny Poskytovateľa a týmto konaním vznikne Poskytovateľovi škoda, má Poskytovateľ právo uplatniť si u Objednávateľa zmluvnú pokutu zodpovedajúcu rozsahu vzniknutej škody.
  10. U softvérových produktov, ktoré sú predmetom zmluvy je Objednávateľ oprávnený využívať ich v dodanej podobe, pričom má v rámci ceny Služby nárok na sprístupnenie aktualizácií uvoľnených počas obdobia prenájmu podľa ods. 3.1. Objednávateľ má právo využívať softvérové produkty výlučne na účel, pre ktorý sú určené a za podmienok daných v tejto Zmluve, Objednávateľ nemá právo do poskytovaného produktu nijak zasahovať, v rámci poskytnutého prenájmu nemá Objednávateľ právo požadovať od Poskytovateľa dodatočné zmeny či úpravy poskytovaného produktu.
  11. Po ukončení doby prenájmu špecifikovanej v ods. 3.1. Objednávateľovi zaniká právo využívať prenajímané položky (hmotné položky je Objednávateľ povinný vrátiť Poskytovateľovi, nehmotné položky má právo Poskytovateľ prestať Objednávateľovi poskytovať).

**Čl. VI Platnosť, účinnosť a odstúpenie od zmluvy**

* 1. Zmluva nadobúda platnosť podpísaním oboma zmluvnými stranami.
  2. Zmluva nadobúda účinnosť po schválení procesu verejného obstarávania a financovania výdavkov „*Poskytovateľom Nenávratného finančného príspevku* ***č. OPĽZ/174/2018*“** (ďalej len *NFP*, resp. *Poskytovateľ NFP*). Plnenie Zmluvy je podmienené nadobudnutím jej účinnosti. O výsledku administratívnej finančnej kontroly bude Objednávateľ (*Prijímateľ NFP*) Poskytovateľa bezodkladne informovať. *Poskytovateľom NFP* na účely tejto zmluvy sa rozumie Ministerstvo práce, sociálnych vecí a rodiny Slovenskej republiky, v zastúpení Ministerstvom školstva, vedy, výskumu a športu Slovenskej republiky (MŠVVaŠ SR), na základe splnomocnenia obsiahnutého v Zmluve o vykonávaní časti úloh riadiaceho orgánu sprostredkovateľským orgánom z 23.7.2015.
  3. Objednávateľ si vyhradzuje právo bez akýchkoľvek sankcií odstúpiť od zmluvného vzťahu s Poskytovateľom v prípade, kedy ešte nedošlo k plneniu z tohoto zmluvného vzťahu medzi Objednávateľom a Poskytovateľom a výsledky administratívnej finančnej kontroly zo strany *Poskytovateľa NFP*, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.

**Čl. VII Záverečné ustanovenia**

* 1. Zmluvné strany sa dohodli tak, že celý ich záväzkový vzťah, založený touto Zmluvou, spravuje sa režimom zákona č. 513/1991 Zb. (Obchodný zákonník).
  2. Zmluvné strany sa dohodli, že pri plnení záväzkov podľa tejto Zmluvy si budú navzájom poskytovať potrebnú súčinnosť a navzájom sa budú včas informovať o všetkých okolnostiach významných pre plnenie ich záväzkov, a to najmä, že navzájom prerokujú všetky skutočnosti, ktoré by mohli negatívne ovplyvniť dodávku Služieb a že si oznámia všetky skutočnosti, ktoré by mohli ohroziť oprávnený záujem druhej zmluvnej strany.
  3. Poskytovateľ sa zaväzuje strpieť výkon auditu/kontroly súvisiaceho s dodávanými Službami, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

* 1. Zmluvné strany sa dohodli, že všetky písomnosti si budú doručovať na adresy uvedené v čl. I tejto Zmluvy. V prípade, že zmluvná strana neprevezme doručenú zásielku, táto sa považuje za doručenú do troch (3) dní od jej uloženia na pošte, aj keď sa zmluvná strana o doručení zásielky nedozvedela. V prípade, ak zmluvná strana odoprie prevziať zásielku, považuje sa deň odopretia prevzatia zásielky za deň doručenia zásielky.
  2. Akúkoľvek zmenu tejto zmluvy je možné urobiť len formou písomných priebežne číslovaných dodatkov podpísaných obidvoma zmluvnými stranami.
  3. Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
  4. Zmluva je vyhotovená v 3 rovnopisoch, pričom Objednávateľ dostane 2 originálne rovnopisy a Poskytovateľ dostane 1 originálny rovnopis.
  5. Prílohy:
* príloha č. 1 Podrobný popis ponúknutých služieb
* príloha č. 2 Návrh plnenia a Cenová ponuka Poskytovateľa

**Za Objednávateľa: Za Poskytovateľa:**

V .........................,dňa..................... V..........................,dňa........................